Bryn Calfaria (emyn-dôn)

Emyn-dôn Cymreig yw Bryn Calfaria a ysgrifennwyd ar y mesur 8,7,8,7,4,4,4,7,7. Awdur y dôn oedd William Owen (Prysgol). Bryn Calfaria sy'n cael ei ddefnyddio fel y dôn arferol ar gyfer emyn Pantycelyn Gwaed dy Groes sy'n codi i fyny (Caneuon Ffydd tôn 416; emyn 494).
Gwaed dy Groes sy'n codi i fyny,
'R eiddil yn goncwerwr mawr:
Gwaed dy Groes sydd yn darostwng,
Cewri cedyrn fyrdd i lawr.
Gad im deimlo (x3)
Awel o Galfaria fryn (x2).
Mae hefyd yn cael ei ddefnyddio ar gyfer yr emyn Saesneg Lord, Enthroned in Heavenly Splendor gan George Hugh Bourne. Honnir i'r dôn gael ei hysgrifennu'n wreiddiol gan Prysgol ar ddarn o lechen wrth iddo gerdded i'w gwaith yn y chwarel ym Methesda.Côr Meibion Rhydychen  Laudamus (Bryn Calfaria)  adalwyd 29 Hydref 2019

Weithiau bydd y dôn yn cael ei alw'n Laudamus, sef enw trefniant Dr Daniel Protheroe o Fryn Calfaria.Tŷ Cerdd (Daniel Protheroe 1866-1934)  adalwyd 29 Hydref 2019 Mae trefniant o'r dôn ar gael gan y cyfansoddwr o Sais Ralph Vaughan Williams fel rhan o'i waith Three Preludes founded on Welsh Hymn Tunes.Music Room Three Preludes founded on Welsh Hymn Tunes adalwyd 29 Hydref 2019

Mae nodau agoriadol Bryn Calfaria wedi eu naddu ar gofgolofn Prysgol ym mynwent Capel Caeathro.Y Traethodydd Cyf. CXV (XXVIII) (494-497), 1960 tud 13

 Dolenni allanol 

YouTube Bryn Calfaria (Gwaed Dy Groes Sy'n Codi i Fyny) - Cor Meibion Cwmbach

 Cyfeiriadau 

Categori:Emyn-donau Cymreig
Categori:Prosiect WiciLlên